(40 ) 
paie toutes les destes, car il a (07 les muebles , et si est bien de. 
droit escrit qui li pères quant il fet son testament, fet bien li 
uns de ses fiz héritier en la plus grant partie de ses biens, et eïl 
paie les destes, et fet bien son autre filz héritier en une vigne 
ou en un champ, liquels n’en paie riens, et coment que «il 
segonz soit droiz heritiers, qui riens ne paie des destes, en tele 
partie comme il à eu : autrement li testament ne vaudroit riens. 
À ce que il dient que li frères le roy de France ne poent de- 
mander partie come héritier, c'est à savoir quote, ne aliquote, ne 
tierz, ne quart, selonc ce que le droit escrit les apellent, ainz 
ont ce que il ont de don de roy et sont aussi come légataire, 
nostre gent ont respondu que il sont deuls menières de dons, 
uns qui est fet de nécessité et autres qui est de pure cortaisie, 
sans nul contraignement, et bien est voirs que se li roys donerà 
son frère, il ne le done pas de pure libéralité, ainz le done de 
droite nécessité, car 1] 1 est tenuz au faire et par droié, et 
ainsint il ne sont pas come légataire. 
À ce que il dient que il est coutume en France ès dons le roi 
que quant li roys done aucune chose à aucun que se cil à qui il 
done muert sanz heir de son cors que li dons généralement 
retorne au roy, et se il n'estoit riens touchié de ceste coutume 
au doner, si est-il toz iorz ainsint entendu, nostre gent ont rés- 
pondu en niant la dite coutume, car ele n'a pas lieu on cas 
douquel nos plaidons, et à ce que proposent vostre gent, por 
aprover et por enforcier leur coutume, de la succession de là 
contesse Johanne (1), nostre gent respondirent que cest cas n'est 
pas senblables, car li quens Phelipes (2) n’avoit nul frère ger-" 
main, et si n'estoit pas de tele condicion come nos fuimes, [a 
quele chose vos seroit bien desclairée se il vos plaisoit, et nos | 
creons que vos-meismes le savez bien, et dient encore nostre gent | 
que il apert bien que ce que li quens de Poitiers avait en là 
(1) Il s’agit ici de Jeanne de Boulogne, morte en 1951. 
(2) Philippe de Dammartin. 
